CELEX: 52010PC0021
Language: mt
Date: 2010-02-03
Title: Proposta għal deċiżjoni tal-Kunsill dwar il-konklużjoni tal-Ftehim bejn ir-Repubblika tal-Kroazja u l-Unjoni Ewropea dwar il-parteċipazzjoni tar-Repubblika tal-Kroazja fix-xogħol taċ-Ċentru Ewropew ta’ Monitoraġġ tad-Droga u d-Dipendenza fuq id-Droga

Avviż Legali Importanti

|

52010PC0021

Proposta għal deċiżjoni tal-Kunsill dwar il-konklużjoni tal-Ftehim bejn ir-Repubblika tal-Kroazja u l-Unjoni Ewropea dwar il-parteċipazzjoni tar-Repubblika tal-Kroazja fix-xogħol taċ-Ċentru Ewropew ta’ Monitoraġġ tad-Droga u d-Dipendenza fuq id-Droga  /* KUMM/2010/0021 finali - NLE 2010/0011 */  

	[pic] | KUMMISSJONI EWROPEA |Brussel 3.2.2010KUMM(2010)21 finali2010/0011 (NLE)Proposta għalDEĊIŻJONI TAL-KUNSILLdwar il-konklużjoni tal-Ftehim bejn ir-Repubblika tal-Kroazja u l-Unjoni Ewropea dwar il-parteċipazzjoni tar-Repubblika tal-Kroazja fix-xogħol taċ-Ċentru Ewropew ta’ Monitoraġġ tad-Droga u d-Dipendenza fuq id-Droga  MEMORANDUM TA’ SPJEGAZZJONI-  Iċ-Ċentru Ewropew għall-Monitoraġġ tad-Droga u d-Dipendenza fuq id-Droga (EMCDDA) hu miftuħ għall-parteċipazzjoni ta’ kwalunkwe pajjiż terz li jaqsam l-interessi tal-Unjoni u l-Istati Membri fl-objettivi u x-xogħol taċ-Ċentru skont l-Artikolu 21 tar-Regolament tal-Kunsill (KE) Nru 1920/2006 tal-Parlament Ewropew u tal-Kunsill (riformulazzjoni).-  Ir-Repubblika tal-Kroazja applikat biex tieħu sehem fix-xogħol tal-EMCDDA fl-2005. Wara d-direttiva ta’ negozjati tal-Kunsill tal-11 ta’ Lulju 2006, in-negozjati intemmew b’suċċess f’Lulju tal-2009 bl-inizjalar tal-Ftehim. Sussegwentement il-Ftehim ġie rivedut biex jieħu in kunsiderazzjoni id-dħul fis-seħħ tat-Trattat dwar il-Funzjonament tal-Unjoni Ewropea (TFEU) u inizjalat miż-żewġ partijiet fit-22 ta’ Diċembru 2009.-  Il-kontenut tal-abbozz tal-Ftehim jista’ jinġabar fil-qosor kif ġej: Ir-Repubblika tal-Kroazja se tieħu sehem fil-programm tax-xogħol taċ-Ċentru u se tissoddisfa l-obbligi tar-Regolament (KE) Nru 1920/2006 tal-Parlament Ewropew u tal-Kunsill (riformulazzjoni). Ir-Repubblika tal-Kroazja se tkun marbuta man-Netwerk Ewropew tal-Informazzjoni dwar id-Droga u d-Dipendenza fuq id-Droga (REITOX) u se taqsam id-dejta mal-EMCDDA, suġġetta għar-rekwiżiti tal-protezzjoni tad-dejta fil-liġijiet tal-Unjoni u nazzjonali. Ir-Repubblika tal-Kroazja se tagħti kontribut finanzjarju lill-Unjoni biex tkopri l-ispejjeż tal-parteċipazzjoni tagħha. Ir-Repubblika tal-Kroazja se tipparteċipa wkoll fil-Bord Maniġerjali taċ-Ċentru mingħajr id-dritt tal-vot sa dak iż-żmien li fih issir membru tal-Unjoni Ewropea. Min-naħa tiegħu, l-EMCDDA se jittratta lir-Repubblika tal-Kroazja daqs li kieku hi diġà Stat Membru billi tingħata trattament indaqs f’dak li għandu x’jaqsam mar-rabtiet man-Netwerk Ewropew tal-Informazzjoni dwar id-Droga u d-Dipendenza fuq id-Droga (REITOX), u mad-dispożizzjonijiet dwar il-persunal.-  Il-ftehim huwa abbozzat għal perjodu mingħajr limitu sakemm ir-Repubblika tal-Kroazja ssir membru tal-Unjoni Ewropea.-  L-Artikolu 218 (6) (a) (v) tat-Trattat dwar il-Funzjonament tal-Unjoni Ewropea jgħid li fil-każ ta’ ftehimiet li jkopru l-oqsma li għalihom tapplika l-proċedura leġiżlattiva ordinarja, il-Kunsill għandu jadotta deċiżjoni li tikkonkludi l-ftehim, wara li jinkiseb il-kunsens tal-Parlament Ewropew.-  Il-Kummissjoni għalhekk tirrakkomanda lill-Kunsill, wara li jikseb il-kunsens tal-Parlament Ewropew, biex jadotta deċjiżjoni li tikkonkludi Ftehim bejn l-Unjoni Ewropea u r-Repubblika tal-Kroazja dwar il-parteċipazzjoni tar-Repubblika tal-Kroazja fix-xogħol tal-EMCDDA.2010/0011 (NLE)Proposta għalDEĊIŻJONI TAL-KUNSILLdwar il-konklużjoni tal-Ftehim bejn ir-Repubblika tal-Kroazja u l-Unjoni Ewropea dwar il-parteċipazzjoni tar-Repubblika tal-Kroazja fix-xogħol taċ-Ċentru Ewropew ta’ Monitoraġġ tad-Droga u d-Dipendenza fuq id-DrogaIL-KUNSILL TAL-UNJONI EWROPEA,Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 168 (5) flimkien mal-Artikolu 218 (6) (a) (v) tiegħu,Wara li kkunsidra l-proposti tal-Kummissjoni,Wara li kkunsidra l-proposti tal-Parlament Ewropew,Billi:1.  Ir-Regolament (KE) Nru. 1920/2006 tal-Parlament Ewropew u tal-Kunsill tat-12 ta' Diċembru 2006 dwar iċ-Ċentru Ewropew ta’ Monitoraġġ tad-Droga u d-Dipendenza fuq id-Droga (riformulazzjoni)[1] jipprovdi, fl-Artikolu 21 tiegħu, illi ċ-Ċentru għandu jkun miftuħ għall-parteċipazzjoni ta' kwalunkwe pajjiż terz li jaqsam l-interessi tal-Unjoni u l-Istati Membri tagħha, fl-għanijiet u x-xogħol taċ-Ċentru.2.  Il-ftehim bejn l-Unjoni Ewropea u r-Repubblika tal-Kroazja dwar il-parteċipazzjoni tar-Repubblika tal-Kroazja fix-xogħol taċ-Ċentru ta’ Monitoraġġ dwar id-Droga u d-Dipendenza fuq id-Droga kien iffirmat f’isem l-Unjoni Ewropea fi (...), suġġetti għall-konklużjoni tiegħu f’data aktar tard.3.  Dan il-Ftehim għandu jkun konklużADOTTA DIN ID-DEĊIŻJONI:Artikolu 1Il-ftehim bejn l-Unjoni Ewropea u r-Repubblika tal-Kroazja dwar il-parteċipazzjoni tar-Repubblika tal-Kroazja fiċ-Ċentru ta’ Monitoraġġ dwar id-Droga u d-Dipendenza fuq id-Droga huwa b’dan konkluż. It-test tal-Ftehim li għandu jiġi konkluż huwa mehmuż ma' din id-Deċiżjoni.Artikolu 2Il-President tal-Kunsill għandu jaħtar il-persuna li jkollha s-setgħa li tipproċedi f'isem l-Unjoni Ewropea, bl-iskambju tal-istrumenti ta' approvazzjoni stabbiliti fl-Artikolu 10 tal-Ftehim sabiex jiġi espress il-kunsens tal-Unjoni Ewropea li tintrabat bil-Ftehim.Artikolu 3Din id-Deċiżjoni għandha tidħol fis-seħħ fil-jum tal-adozzjoni tagħha. Għandha tiġi pubblikata f' Il-Ġurnal tal-Unjoni Ewropea .Id-data tad-dħul fis-seħħ tal-Ftehim għandha tiġi pubblikata f' Il-Ġurnal tal-Unjoni Ewropea.Magħmula fi Brussell, […]Għall-Kunsill[Il-President]ANNESSFTEHIMbejn ir-Repubblika tal-Kroazja u l-Unjoni Ewropea dwar il-parteċipazzjoni tar-Repubblika tal-Kroazja fix-xogħol taċ-Ċentru Ewropew għall-Monitoraġġ tad-Droga u d-Dipendenza fuq id-DrogaIR-REPUBBLIKA TAL-KROAZJA, fuq naħa, u L-UNJONI EWROPEA ("l-Unjoni") fuq in-naħa l-oħraFil-waqt li jfakkru li l-Kunsill Ewropew ta’ Thessaloniki fl-2003 kellu l-għan li jsaħħaħ aktar ir-relazzjonijiet ipprivileġġjati bejn l-Unjoni Ewropea u l-Balkani tal-Punent waqt li jibni fuq l-esperjenza ta’ tkabbir;Filwaqt li jikkunsidraw illi l-Parlament Ewropew u r-Regolament tal-Kunsill (KE) Nru 1920/2006[2] ("ir-Regolament"), iċ-Ċentru Ewropew għall-Monitoraġġ tad-Droga u d-Dipendenza fuq id-Droga ("iċ-Ċentru");Billi r-Regolament jistipula fl-Artikolu 21 tiegħu illi ċ-Ċentru se jkun miftuħ għall-parteċipazzjoni ta' Pajjiżi Terzi li jaqblu mal-interessi tal-Unjoni u dawk tal-Istati Membri tagħha fl-objettivi u x-xogħol taċ-Ċentru;Billi r-Repubblika tal-Kroazja taqbel mal-miri u l-objettivi stabbiliti għaċ-Ċentru fir-Regolament, għaliex l-għan aħħari tar-Repubblika tal-Kroazja huwa li ssir membru tal-Unjoni Ewropea;Billi r-Repubblika tal-Kroazja tissottoskrivi għad-deskrizzjoni tal-ħidmiet taċ-Ċentru u l-metodu ta’ xogħol u l-oqsma ta' prijorità tiegħu kif deskritti fir-Regolament;Billi teżisti fir-Repubblika tal-Kroazja istituzzjoni xierqa li tkun marbuta man-Netwerk Ewropew tal-Informazzjoni dwar id-Droga u d-Dipendenza fuq id-Droga;FTIEHMU KIF ĠEJ:Artikolu 1Ir-Repubblika tal-Kroazja għandha tipparteċipa b'mod sħiħ fix-xogħol taċ-Ċentru, fuq it-termini mfassla f'dan il-Ftehim.Artikolu 2Netwerk Ewropew ta’ Informazzjoni dwar id-Droga u d-Dipendenza fuq id-Droga (REITOX)4.  Ir-Repubblika tal-Kroazja għandha tkun marbuta man-Netwerk Ewropew ta’ Informazzjoni dwar id-Droga u d-Dipendenza fuq id-Droga (REITOX).5.  Ir-Repubblika tal-Kroazja għandha tinnotifika ċ-Ċentru dwar l-elementi prinċipali tan-netwerk ta' informazzjoni nazzjonali tagħha fi żmien 28 jum mid-data tad-dħul fis-seħħ ta' dan il-Ftehim, inkluż iċ-ċentru nazzjonali tagħha ta' monitoraġġ, u ssemmi kwalunkwe ċentru ieħor speċjalizzat li jista' jagħti kontribut siewi għax-xogħol taċ-Ċentru.Artikolu 3Bord ManiġerjaliIl-Bord Maniġerjali taċ-Ċentru għandu jistieden rappreżentant mir-Repubblika tal-Kroazja biex jieħu sehem fil-laqgħat tiegħu. Dan ir-rappreżentant għandu jipparteċipa bis-sħiħ imma mingħajr id-dritt għall-vot. Il-Bord Maniġerjali jista', b'mod eċċezzjonali, jsejjaħ laqgħa limitata għar-rappreżentanti tal-Istati Membri u tal-Kummissjoni Ewropea dwar kwistjonijiet ta' interess partikolari għall-Unjoni u l-Istati Membri tagħha.Il-Bord Maniġerjali, f'seduta mar-rappreżentanti tar-Repubblika tal-Kroazja se jfassal il-miżuri ddettaljati li għandhom x'jaqsmu mal-parteċipazzjoni tar-Repubblika tal-Kroazja fix-xogħol taċ-Ċentru.Artikolu 4BaġitIr-Repubblika tal-Kroazja għandha tagħmel kontribut finanzjarju għall-attivatajiet taċ-Ċentru stipulati taħt l-Artikolu 1 skont id-dispożizzjonijiet mfassla fl-Anness ta' dan il-Ftehim, li għandu jifforma parti integrali tiegħu.Artikolu 5Il-Protezzjoni u l-Kunfidenzjalità tad-Dejta6.  Fejn fuq il-bażi ta’ dan il-Ftehim informazzjoni mgħoddija miċ-ċentru lill-awtoritajiet Kroati skont il-liġi tal-Unjoni u dik Kroata, tali informazzjoni għandha tintuża biss għall-iskop iddikjarat u skont il-kundizzjonijiet preskritti mill-awtorità li tkun qed tittrasferiha. Tali informazzjoni m’għandhiex tinkludi dejta personali.7.  Dejta dwar id-droga u d-dipendenza fuq id-Droga pprovduta lill-awtoritajiet Kroati miċ-Ċentru tista’ tkun ippubblikata soġġetta għall-konformità mar-regoli tal-Unjoni u dawk Kroati dwar it-tixrid u l-kunfidenzjalità tal-informazzjoni. Dejta personali ma tistax tiġi ppubblikata jew tkun disponibbli għall-pubbliku.8.  Ċentri speċjalizzati magħżula fir-Repubblika tal-Kroazja m'għandhomx ikunu taħt obbligu li jagħtu informazzjoni li tkun ikklassifikata bħala kunfidenzjali taħt il-leġiżlazzjoni Kroata.9.  Fir-rigward ta’ dejta mgħoddija liċ-Ċentru mill-awtoritajiet Kroati, dawn tal-aħħar ikunu marbutin bir-regoli stipulati fl-Artikolu 6 tar-Regolament.Artikolu 6Status legaliL-Aġenzija għandha tgawdi fir-Repubblika tal-Kroazja l-istess kapaċità legali mogħtija lill-entitajiet legali taħt il-liġijiet tal-Kroazja.Artikolu 7ResponsabbiltàIr-responsabbiltà taċ-Ċentru għandha tkun irregolata mir-regoli stabbiliti fl-Artikolu 19 tar-Regolament.Artikolu 8Il-privileġġiSabiex l-Aġenzija u l-persunal tagħha jkunu jistgħu jwettqu dmirijiethom, ir-Repubblika tal-Kroazja għandha tagħtihom il-privileġġi u l-immunitajiet identiċi għal dawk fl-Artikoli 1 sa 4, l-Artikoli 6 u 7, l-Artikoli 11 sa 14, l-Artikolu 16, l-Artikolu 18 u l-Artikolu 19 tal-Protokoll dwar il-Privileġġi u l-Immunitajiet tal-Komunitajiet Ewropej[3].Artikolu 9Regolamenti tal-PersunalSkont il-kundizzjonijiet stipulati fl-Artikolu 12(2)(a) tal-kundizzjonijiet tal-impjieg ta' funzjonarji oħra tal-Komunitajiet Ewropej, iċ-ċittadini Kroati li jgawdu mid-drittijiet sħaħ bħala ċittadini jistgħu jkunu impjegati b’kuntratt mid-Direttur Eżekuttiv taċ-Ċentru.Artikolu 10Dħul fis-seħħDan il-Ftehim għandu jidħol fis-seħħ fl-ewwel jum tat-tieni xahar wara d-data ta' meta tasal n-nota diplomatika tal-aħħar li tikkonfema illi ġew imwettqa r-rekwiżiti legali tal-Parti Kontraenti rispettiva li tirrigwarda d-dħul fis-seħħ tal-Ftehim.Artikolu 11Il-Validità u t-Terminazzjoni10.  Dan il-Ftehim huwa konkluż għal perjodu ta’ żmien mhux limitat. Għandu jiġi tterminat fid-data li r-Repubblika tal-Kroazja tidħol fl-Unjoni Ewropea.11.  Kull waħda mill-Partijiet Kontraenti tista’ tiddenunzja dan il-Ftehim permezz ta’ notifika bil-miktub mibgħuta lill-Parti Kontraenti l-oħra. Il-Ftehim ma jibqax fis-seħħ sitt xhur wara d-data tal-wasla ta’ tali notifika.Magħmul fi […]il-[…] f'żewġ dokumenti orġinali bl-Ingliż.Għar-Repubblka tal-Kroazja Għall-Unjoni Ewropea  ANNESSIl-Kontribuzzjoni Finanzjarja tar-Repubblika tal-Kroazja liċ-Ċentru Ewropew tal-Monitoraġġ tad-Droga u d-Dipendenza fuq id-Droga.12.  Il-kontribuzzjoni finanzjarja li għandha titħallas mir-Repubblika tal-Kroazja għall-baġit tal-Unjoni Ewropea sabiex tipparteċipa fiċ-Ċentru Ewropew għall-Monitoraġġ tad-Droga u d-Dipendenza fuq id-Droga (“iċ-Ċentru”) se tiżdied progressivament fuq perjodu ta’ erba’ snin li matulhom l-attivitajiet ikunu introdotti gradwalment mir-Repubblika tal-Kroazja. Il-kontribuzzjonijiet finanzjarji meħtieġa huma:13.  matul l-ewwel sena ta’ parteċipazzjoni € 100.00014.  matul it-tieni sena ta’ parteċipazzjoni € 150.00015.  matul it-tielet sena ta’ parteċipazzjoni € 210.00016.  matul ir-raba’ sena ta’ parteċipazzjoni € 271.000Mill-ħames sena ta’ parteċipazzjoni, il-kontribuzzjoni finanzjarja annwali li għandha titħallas mir-Repubblika tal-Kroazja liċ-Ċentru għandha tkun il-kontribuzzjoni tar-raba’ sena ta’ parteċipazzjoni indiċizzata fuq bażi tar-rata taż- żieda tas-Sovvenzjoni tal-Unjoni għaċ-Ċentru.Biex tħallas il-kontribuzzjoni tagħha liċ-Ċentru, ir-Repubblika tal-Kroazja tista’ tuża parzjalment l-għajnuna tal-Unjoni b’kontribuzzjoni massima tal-Unjoni ta’ 75% fl-ewwel sena ta’ parteċipazzjoni, 60% fit-tieni sena ta’ parteċipazzjoni u 50% minn hemm ’il quddiem. Suġġett għal proċedura separata ta' programmar, il-fondi tal-Unjoni mitluba għandhom ikunu trasferiti lir-Repubblika tal-Kroazja permezz ta' memorandum separat ta' finanzjament.Il-parti li jkun fadal mill-kontribuzzjoni tkun koperta mir-Repubblika tal-Kroazja.17.  Il-kontribuzzjoni tar-Repubblika tal-Kroazja għandha tkun amministrata skont ir-regolament finanzjarju applikabbli għall-baġit ġenerali tal-Unjoni Ewropea. Spejjeż tal-ivjaġġar u tal-għajxien tar-rappreżentanti u l-esperti tar-Repubblika tal-Kroazja għall-iskopijiet tal-parteċipazzjoni fl-attivitajiet taċ-Ċentru jew laqgħat relatati mal-implimentazzjoni tal-programm ta’ ħidma taċ-Ċentru għandhom ikunu rimborsati miċ-Ċentru fuq l-istess bażi bħall-proċeduri li huma bħalissa fis-seħħ għall-Istati Membri tal-Unjoni Ewropea u f’konformità magħhom.18.  Għall-ewwel sena kalendarja tal-parteċipazzjoni tagħha, ir-Repubblika tal-Kroazja se tħallas kontribuzzjoni kkalkulata mid-data tal-parteċipazzjoni sa l-aħħar tas-sena fuq bażi pro rata. Għas-snin ta’ wara, il-kontribuzzjoni tkun skont dan il-Ftehim.[1] ĠU L 376, 27.12.2006, p.1.[2] ĠU Nru L 376, 27.12.2006, p.l.[3] Protokoll dwar il-Privileġġi u l-Immunitajiet tal-Komunitajiet Ewropej għat-Trattat li istabbilixxi Kunsill Uniku u Kummissjoni Unika tal-Komunitajiet Ewropej,ĠU L 152, 13.07.1967, p.13.